ועדת המדע והטכנולוגיה, כנסת 20, פרוטוקול מספר 3, 2015-06-15 12:30

אורי מקלב: צהריים טובים.

אורי מקלב: אני מתכבד לפתוח את הישיבה.

אורי מקלב: זו אומנם לא הישיבה הראשונה, אבל זוהי הישיבה השנייה בראשותו של מכובדנו שר המדע, הטכנולוגיה והחלל.

אורי מקלב: אמרו לי שאתה מקפיד שיגידו את כל שלושת שמות המשרד ואנחנו נפנים את זה.

אורי מקלב: גם הוועדה תיקרא כך משום שאנחנו רוצים שתהיה הלימה בין הוועדה למשרד.

אורי מקלב: אנחנו צריכים להתאים את עצמנו.

אורי מקלב: קודם כל, אנחנו באמת מברכים אותך בברכת הצלחה במינוי ובפעילות שלך.

אורי מקלב: אני לא יודע אם כל שר בליכוד קיבל מה שהוא ביקש.

אורי מקלב: בכל אופן, ביהדות התורה יש רצף שלטוני בוועדה הזו, קודמי היה חבר הכנסת גפני.

אורי מקלב: אנחנו מופתעים ממרחב הפעילות והעשייה ומתחום האחריות האין סופיים שיש בוועדה.

אורי מקלב: אני בטוח שאתה מרגיש בדיוק כמוני בחלק הזה של גודל האחריות, מרחב הפעולה, תחומי הנושאים שבהם צריך לטפל ולקדם.

אורי מקלב: אני בטוח בשיתוף הפעולה של הוועדה והמשרד ואני מאחל שיתוף פעולה.

אורי מקלב: לא סתם נגזר עלינו במירכאות להיות ביחד, אנחנו חברים טובים גם מקודם.

אורי מקלב: כנראה שבגלל הקיזוזים הרבים שנתתי לדני בקדנציה הקודמת לא הצלחנו להיות ביחד.

אורי מקלב: תקופה קצרה דני היה בקואליציה ואנחנו היינו באופוזיציה.

אורי מקלב: אנחנו עכשיו נשלים את זה וזו תהיה תשובת המשקל לכך שנוכל להיות ביחד.

ישראל אייכלר: אדוני היושב-ראש, יש עוד משהו ביחד.

ישראל אייכלר: אמרת שהמדע והחלל זה משהו אין סופי.

ישראל אייכלר: החלל הוא הדבר הכי קרוב לאין סופי.

אורי מקלב: זה נכון.

אורי מקלב: אדוני השר, מכובדי כולם, השינוי בוועדה הוא שלראשונה תחום המדע מנוהל בתחום האחריות של הקואליציה כשעד עכשיו ועדת המדע היתה אחת משלוש הועדות של האופוזיציה.

אורי מקלב: הסיבה המרכזית לשינוי היא שגם הממשלה הזו מבינה שתחומי האחריות והפעולה שיש היום למשרד, ובמקביל גם לוועדה, הם מאוד אקוטיים וחשובים וזה על סדר-היום של הממשלה.

אורי מקלב: זו לא תהיה הפתעה אם נאמר שמעבר לכל הדברים הגדולים שיש והדברים שנמצאים בתחום האחריות עד היום, שני נושאים מרכזיים שהם גם דחופים וגם נצרכים מאוד והם: המאבק בחרם והפסקת שיתוף הפעולה או ניתוק הקשרים בין מדינות וגופים שונים, בין מוסדות אקדמאיים, חוקרים, מדענים, כשהיום הדבר הזה מתרחב יותר ויותר.

אורי מקלב: אתה תפעל בזה ואנחנו גם נהיה חייבים בהתאם.

אורי מקלב: אנחנו עוקבים אחרי זה ונתרום את חלקנו ואת מה שאנחנו יכולים לעשות בעניין הזה.

אורי מקלב: ישנו עוד נושא אחד שנהיה מאוד אקוטי והוא המלחמה, המתקפה או האיומים בסייבר או במרחב הווירטואלי.

אורי מקלב: אלו שני הנושאים שוודאי יהיו מעבר לעוד נושאים שאולי נציין בהמשך.

אורי מקלב: אדוני השר, אנחנו מאוד מעוניינים לשמוע ממך סקירה על תחום האחריות ועל התוכניות שלך במשרד המדע, הטכנולוגיה והחלל.

דני דנון: תודה.

דני דנון: בוקר טוב לכולם, מכובדי וחברי יושב-ראש הוועדה חבר הכנסת אורי מקלב, חבר הכנסת אייכלר וחבר הכנסת ילין, הנהלת המשרד, מנכ"ל המשרד עו"ד עידו שריר, המדענית הראשית שנמצאת איתנו, מכובדים מהתעשיות, משרדי הממשלה.

דני דנון: קודם כל, אני שמח לחזור לחדר הוועדה וגם לענת מנהל הוועדה.

<ענת לוי: תודה רבה.

דני דנון: אנחנו שמחים להיות פה בקומה, הינו שכנים תקופה ארוכה בכהונתי כיו"ר ועדת העלייה והקליטה.

דני דנון: אני בהחלט שמח להיות פה.

דני דנון: אני מודע לחשיבות של העבודה עם ועדה – לטוב ולרע, גם לקבל ביקורת ורעיונות וגם לקדם נושאים ולעבוד בשיתוף פעולה מול משרד האוצר ומשרדים נוספים.

דני דנון: יש חשיבות רבה לעבודה הפרלמנטרית, וכמי שבא מהכנסת אחרי שתי קדנציות פעילות אני חושב שזה משמעותי ביותר היום לקדם שיתוף פעולה עם חברי הוועדה ועם הוועדה.

דני דנון: אני מדבר בשם המשרד – אנחנו ערוכים ומכונים לעבוד ביחד ולקבל את ההערות ואת תובנות חברי הוועדה ומוזמני הוועדה.

דני דנון: אדוני היושב-ראש, אני שמח מאוד במשרד שקיבלתי.

דני דנון: קודם כל, כמוכן אני מאמין שהכול מגיע ממקום מסוים ואני חושב שהמשרד הזה הוא משרד חשוב ומעניין.

דני דנון: באופן אישי אני לומד כל יום וכל שעה ויש בהחלט יש דברים רבים להיות גאים בהם ודברים רבים לעשות.

דני דנון: בהמשך לדבריי, המנכ"ל יציג בסקירה, ככל שהיושב-ראש ירצה, את פעילות המשרד ואשמח שגם המדענית תתייחס למספר נושאים שבהם אנו עוסקים.

דני דנון: כמי שבא למשרד הזה עם רצון לשנות אני מוכרח לדבר על שני נושאים שכבר צדו את תשומת ליבי, ואני לא מדבר כרגע בנתונים אלא ממבט למעלה: האחד, כל נושא שילוב הנשים.

דני דנון: אנחנו רואים במשרד, ובכלל בכל תחומי האקדמיה ובייחוד בנושאים המדעיים, שנשים לא משולבות מספיק בכל התפקידים.

דני דנון: אפשר ללמוד בכנסת על שילוב נשים בתפקידים של מנהלות וועדות, חברות כנסת.

דני דנון: מפלגתי עברה אתמול יום ארוך ולילה סוער, אבל אפשר ללמוד ממפלגתי על זה שאנחנו משלבים נשים בתפקידים רבים.

דני דנון: בתחומי המדע והטכנולוגיה צריך לעשות יותר.

דני דנון: אנחנו כרגע במשרד הכרזנו על השנה הקרובה כשנה של נשים במדע בסימן של נשים פורצות דרך.

דני דנון: אשמח מאוד שנקיים דיון ייחודי בוועדה לראות מה נעשה בעולם, מה אפשר לעשות יותר בארץ.

דני דנון: זה קשור לאקדמיה, למגזר הפרטי, למגזר הממשלתי.

דני דנון: אבל לא ייתכן שניכנס לבתי-ספר להנדסאים ונראה רק בנים, לא ייתכן שנכנס לאקדמיה ונראה בדרגים הגבוהים רק גברים.

דני דנון: צריך לעשות שינוי מהותי ומשמעותי, ולכן אשמח מאוד שהוועדה תיקח חלק בנושא המשמעותי של שילוב נשים.

דני דנון: הנושא השני קשור לפריפריה.

דני דנון: אנחנו רוצים להנגיש את המדע לכלל עם ישראל, לכלל ילדי ישראל.

דני דנון: כאב לשלושה ילדים אנחנו רוצים שהילדים יתעניינו וילמדו יותר את הנושאים הללו.

דני דנון: מדברים הרבה מאוד על חמש יחידות בגרות ועל מחסור במהנדסים, ואני בטוח שתדונו בוועדה.

דני דנון: כולנו מברכים על העלייה המבורכת מברית-המועצות, אבל המהנדסים התבגרו והם פורשים וצריך מהנדים ומהנדסות.

דני דנון: לכן, הנושא הזה מתחיל בגני-הילדים.

דני דנון: פה אנחנו צריכים לראות איך מושכים את הילדים.

דני דנון: גילו שישנם שלושה נושאים שמעניינים ילדים ובדרך זו ניתן למשוך אותם למדע: הנושא הראשון זה חלל, כפי שציינת ילדים מתעניינים בחלל.

דני דנון: הנושא השני הוא רובוטיקה, והנושא השלישי הוא דינוזאורים.

דני דנון: אני חושב שאם נוכל להמציא חללית רובוטית בצורת דינוזאור ושבה יהיו שתי אסטרונאוטיות מישראל נגיע למקום טוב.

דני דנון: אנחנו בהחלט רוצים שילדי ישראל יתעניינו וירצו ללמוד מדעים וכך באמת להרחיב את הפעילות.

דני דנון: הנושא האחרון שציין היושב-ראש הוא כל נושא החרמות.

דני דנון: זה נושא משמעותי וחשוב.

דני דנון: קודם כל, צריך להסתכל על חצי הכוס המלאה.

דני דנון: מדינת ישראל היא עדיין אור לגויים בכל נושא של מדע וטכנולוגיה.

דני דנון: עדיין רוצים לבוא למדינת ישראל ללמוד, להתחבר ולהשקיע ביחד.

דני דנון: המשרד משקיע תקציבים משותפים עם מדינות נוספות.

דני דנון: זה כמובן תלוי תקציב וננסה להרחיב זאת.

דני דנון: אנחנו תמיד אוהבים להסתכל על הצד השלילי, על הבעיות.

דני דנון: אבל בנושא מדע וטכנולוגיה צריך להרים את הראש ולהגיד שאנחנו מקור לגאווה ולשיתוף פעולה.

דני דנון: אני באופן אישי נפגשתי עם הרבה מאוד שגרירים בשבועיים האחרונים וכולם באים ואומרים: אנחנו רוצים לעשות עוד.

דני דנון: באוקטובר הקרוב אנחנו מארחים את כנס החלל הבין-לאומי בירושלים וזו פעם ראשונה בתולדות מדינת ישראל.

דני דנון: זה כנס חשוב מאוד שאליו מגיעים מנהיגים ואנשי חלל מכל העולם.

דני דנון: אנחנו רואים בהחלט חשיבות לכך שמדינת ישראל היא מעצמת חלל.

דני דנון: אגב, אני חייב לומר במישור האישי שכניסתי לתפקיד לוותה רבות באמירה על החלל.

דני דנון: קודם כל, הקרדיט חייב להינתן לחברי השר הקודם יעקב פרי.

דני דנון: הוא התעקש על כך שהשם "חלל" יצטרף למשרד ואני חושב שזה היה צעד נכון.

דני דנון: גם תקציבים הופנו לסוכנות החלל.

דני דנון: אנחנו צריכים להיות גאים בנושא החלל ולראות איך אנחנו מושכים רבים לפעילות דרך החלל.

דני דנון: בנושא החרמות יש מה לעשות.

דני דנון: צריך להרחיב בעשייה.

דני דנון: ככל שיהיו יותר כנסים בישראל, מחקרים משותפים, פעילות משותפת עם עמיתים שלנו, גם במזרח התיכון, באירופה ובכל העולם, כך זו תהיה התשובה האמיתית לחרם.

דני דנון: אדוני היושב-ראש, אנחנו נשמח להגיע לפה במהלך המושב ולסקור פעילות ספציפית ובאמת לשלב את הוועדה בפעילות המשרד.

דני דנון: במישור האישי, גם הוועדה וגם המשרד לא נחשבים כמשרדים והוועדות העוצמתיים בכנסת ובממשלה.

אורי מקלב: הם לא נחשבו.

אורי מקלב: מכאן ואילך זה ישתנה.

דני דנון: קודם כל, אנחנו יכולים רק להבטיח.

דני דנון: זה נותן לנו גם את ההזדמנות להתמקד בנושאים שאפשר לפרוץ בהם ולהוביל שינוי.

דני דנון: אתמול הגיעו למשרדי ילדים ממראר ומקריית מלאכי שזכו באולימפיאדת הרובוטיקה ואמרתי להם שאני כנראה לא אהיה שר מדע בעוד עשר שנים, אבל הם הולכים להיות מדענים וחוקרים ומה שהם ימציאו יביא אותנו לגבהים חדשים.

דני דנון: אדוני היושב-ראש, אני באמת מחכה לעבודה משותפת איתך, עם חברי הוועדה, עם צוות הוועדה.

דני דנון: אשמח אם מנכ"ל המשרד עו"ד עידו שריר יציג את פעילות המשרד.

אורי מקלב: אנחנו מודים לך על הדברים ואנחנו באמת גם מלאי תקווה בעניין.

אורי מקלב: בנושא החרמות – משרד המדע צריך להיות שותף לכל הוועדה שהממשלה רוצה להקים לעניין המלחמה.

אורי מקלב: יש לכם חלק נכבד בעניין הזה.

אורי מקלב: מדינות אירופה וגופים כאלה ואחרים מתמקדים בפגיעה במדענים ובמוסדות אקדמאיים.

אורי מקלב: אנחנו חושבים שמדינות מחרימות אותנו ומנתקות את שיתוף הפעולה לא סובלות פחות מאיתנו, אפילו אף יותר, כי באמת כאן נמצא הרבה מהכוח ומהידע.

אורי מקלב: אבל ההיגיון הרי לא פועל ולא עובד בנושאים האלה, ולכן אנחנו צריכים לנקוט באמצעים ובפעולות שיעקפו את זה.

אורי מקלב: ראיתי שבאחת התגובות שלך או במאמר שלך ציינת שהמוסדות האקדמיים והמדענים והחוקרים מאוד חשופים.

אורי מקלב: שיתוף הפעולה לא מתבטא רק בהגעה למדינה, אלא הוא נעשה באופן אישי ופרטני ומידי, וזה שונה מאיומים אחרים.

אורי מקלב: שנית, דיברת על קידום נשים ונשתף גם פעולה בעניין הזה.

אורי מקלב: יש כאן הצעה של מנהלת הוועדה שאולי נאמץ אותה והיא שהיום הלאומי למדע שלא מצוין ביומני השנה, ואולי צריך גם לפעול בנושא הזה, ייוחד לנושא קידום ושילוב נשים בתוך עולם המדע.

אורי מקלב: אני חושב שזה יהיה גם מסר בעניין הזה.

אורי מקלב: דיברת על כינוס מאוד מיוחד היסטורי ויוקרתי שיהיה באוקטובר בירושלים של 3,000 אנשי החלל מכל העולם.

אורי מקלב: אנחנו צריכים לפעול לכך שיהיה בכנסת יום פרלמנטרי שיוקדש לכך, הגוף שמארגן את זה הביע נכונות, כי זה מאוד יעצים את העניין וזה יביא לחשיפה יותר גדולה מכינוס בירושלים.

אורי מקלב: ברשותך אדוני המנכ"ל, שני חברי כנסת ידברו.

אורי מקלב: חבר הכנסת אייכלר, בבקשה.

ישראל אייכלר: אני באתי לברך ברכה מכופלת: קודם כל, כבוד שר המדע, הטכנולוגיה והחלל, וחברי הרב אורי מקלב שזו פעם שנייה שלו, אבל זו הפעם הראשונה שלי פה אצלך כיושב-ראש הוועדה והמדע והטכנולוגיה.

ישראל אייכלר: אתם מדברים על החשיבות שהיתה ושתהיה למשרד ולוועדה ונזכרתי שהגמרא אומרת שכשאונקלוס הגר בא לדוד שלו טיטוס הרומאי ושאל אותו: האם להתגייר ולהצטרף לעם ישראל?

ישראל אייכלר: זה מצא חן בעיניו, אבל הוא פחד שזה עם שפל ומסכן ונרדף אחרי החורבן.

ישראל אייכלר: הוא אמר לו: אם אתה יוצא לשוק, תבדוק מה הסחורה הכי זולה והכי פחות מתבקשת על-ידי אנשים ואותה תקנה כי זו הסחורה שתעלה ותעלה ותעלה.

ישראל אייכלר: אני חושב שמשרד המדע, הטכנולוגיה והחלל והוועדה הזו – היום זו סחורה כאילו זולה בשוק.

ישראל אייכלר: אבל בדור ובתקופה הזו הטכנולוגיה כל כך מתפתחת והחלל כבר הופך ממשהו רחפני למשהו מאוד מאוד מוחשי כי רוב החידושים הטכנולוגיים של העשורים האחרונים החלו בחקר החלל בנאס"א.

ישראל אייכלר: רוב הצרכים הטכנולוגיים שהם היו צריכים בשביל החלל, מיושמים היום.

ישראל אייכלר: לכל רכב יש WAZE וכל הרעיונות הטכנולוגיים האלה באו מחקר החלל.

ישראל אייכלר: אני לא רוצה לפרט אותם, אתם יודעים יותר טוב ממני.

ישראל אייכלר: אולי דרך החלל יגיעו גם לאין סופי ואנשים יגיעו גם לאמונה.

ישראל אייכלר: שאלו את איינשטיין: מה קורה אחרי כל הקוסמוס וכל מה שתיארת?

ישראל אייכלר: והוא ענה: משם מתחילה הדרך לבית-הכנסת.

ישראל אייכלר: לכן, המשרד הזה הוא מאוד חשוב ויש לו עתיד.

ישראל אייכלר: דיברת על המהנדסים ואתמול שמעתי מחברים שיש לאקדמיה של תל-אביב שלוחה בבני-ברק ובה יושבים אברכים שלומדים עכשיו את תחום ההנדסה ואיך לנתב שבילים בים לביצוע העברת הגז ליבשה.

ישראל אייכלר: אמרתי שבחיים לא שמעתי שאברכים חרדיים יושבים ומתכננים נתיבים כאלה והמהנדסים מאוד מתקדמים.

אורי מקלב: לרב הראשי הרב הרצוג, הסבא של בוז'י, שהיה פרופסור או דוקטור באקדמיה היה מכון הים לחקר הים.

אורי מקלב: בזה הוא קיבל את הדוקטורט שלו.

ישראל אייכלר: הרבי מלובביץ' למד בסורבון הנדסת אוניות.

אורי מקלב: הטבע הפוך מהמדע כיוון שהקור היה צריך ליפול למטה, אבל אנחנו רואים שאגמים שקופאים קופאים רק בחלק העליון שלהם.

אורי מקלב: הם נותנים לבעלי-החיים לחיות מתחת לקרח, על אף שבאופן מדעי היה צריך להיות בדיוק הפוך – שהחלק התחתון של האגם והימים היו צריכים לקפוא והחלק העליון היה צריך להיות יותר מופשר.

אורי מקלב: זה חלק מהמחקר שהוא עשה גם בעניין הזה של חיים מתחת לפני המים והמבחן של המדע והאמונה ביחד.

ישראל אייכלר: לכן, אני מברך אתכם ואת כולנו שתצליחו ותוכלו לקדם את המדע, הטכנולוגיה ואת חקר החלל.

ישראל אייכלר: בעזרת השם תעשו ותצליחו.

אורי מקלב: אנחנו מודים לך, חבר הכנסת ישראל אייכלר.

אורי מקלב: חבר הכנסת חיים ילין, בבקשה.

חיים ילין: קודם כל, למה אנחנו רק שניים?

חיים ילין: מה קרה?

חיים ילין: לא פרסמו?

אורי מקלב: לאט, לאט.

אורי מקלב: עוד לא יודעים.

אורי מקלב: אמרתי שזה - - -

חיים ילין: זה האיכות, לא הכמות – הבנתי.

חיים ילין: ברכותיי.

חיים ילין: אני רוצה להתייחס קצת למה שאמרת לגבי זה שאנחנו אור לגויים ולהסתכל על חצי הכוס המלאה.

חיים ילין: אני חושב שבאמת אנחנו טובים.

חיים ילין: יש לנו על מה להתגאות.

חיים ילין: אנחנו באמת ממציאים ואנחנו יכולים להביא פתרונות טכניים כמעט לכל העולם.

חיים ילין: אבל שימו לב, בסכסוך היחידי, בסכסוך האנושי, אין לנו פתרונות.

חיים ילין: המדע לא יכול לפתור סכסוך בינינו לבין השכנים שלנו.

חיים ילין: זה סכסוך אנושי שרק בני אדם יכולים לפתור.

חיים ילין: אנחנו יודעים להמציא את ה"חץ", אנחנו יכולים להמציא את "כיפת ברזל", ואת כל הכלים האלה שמגינים על עם ישראל בפני הטרור, אבל אנחנו לא מצליחים לפתור את הסכסוך האנושי.

חיים ילין: אני לא סתם אומר את הדברים האלה, אלא כי אני כן חושב שדרך המדע והטכנולוגיה אנחנו יכולים לנסות להסביר לעולם שאנחנו אחרים.

חיים ילין: אני כן מקבל את זה שאת החרמות ואת הכול אתה יכול דרך זה שאתה מפתח דברים.

חיים ילין: לא אשכח שלפני 17 שנה, פחות או יותר, הייתי גזבר קיבוץ בארי.

חיים ילין: הגעתי לבנק הפועלים ובא אדם והפקיד צ'ק של 9 מיליון שקל.

חיים ילין: כשראיתי את הצ'ק הזה שאלתי את הפקיד מי זה האדם הזה.

חיים ילין: מסתבר שהוא המציא את הצנטר במדינת ישראל.

חיים ילין: הוא הפקיד את הצ'ק הראשון שהיה לו מתוך זה שהוא מכר את זה.

חיים ילין: זאת אומרת, אנחנו לא מודעים אבל אנחנו הצלנו חיים של אלפי ומיליוני אנשים בעולם.

חיים ילין: דני, כבן אדם שנמצא בממשלה, אני מאוד מקווה שיהיה לך את הכוח ואת התבונה לא רק להוביל את המדע והטכנולוגיה במדינת ישראל, אלא שבאמת תוכל להוביל לזה שאנחנו לא נצטרך להמשיך לטפל בילדים ובנשים שעוברים טראומות ממלחמות, ושבאמת תוכל למצוא את הדרך להביא את הטוב שאתה רוצה להביא לעם פה.

חיים ילין: אם נבנה התנחלות בחלל כנראה שאהיה איתך ממש לאורך כל הדרך.

חיים ילין: אני חושב שזו תהיה מצווה, ואולי גם פתרון לעולם כולו.

חיים ילין: אז ברכותיי ובהצלחה באמת לכולנו.

חיים ילין: הדבר האחרון הוא לגבי מלחמת הסייבר.

חיים ילין: זה אחד הנושאים החשובים ביותר שיש.

חיים ילין: אני בא מתפיסה שהמדינה צריכה לתת הגנה כמדינה ולא להתחשב במה כל אחד עושה.

חיים ילין: אם אתה מבין למה שאני אומר, המשמעות היא שגם כשיש צוות חירום יישובי ביישוב, משרד הביטחון עושה את העבודה שלו.

חיים ילין: אני חושב שאנחנו חייבים לתת מעטפת לכל מדינת ישראל בלי קשר למה שכל חברה עושה.

חיים ילין: יש לנו אחריות על העם ועל הכלכלה של מדינת ישראל והמלחמות הבאות בעתיד ינסו לפגוע בכלכלה כי בדברים האחרים אנחנו איכשהו יודעים להתמודד.

חיים ילין: לדעתי, זה אחד הנושאים החשובים.

חיים ילין: דע לך, זו הסיבה שאני רציתי להיות בוועדה זו, מעבר לזה שיש גם את הגז.

חיים ילין: אבל מישהו כנראה שאב וגנב לנו את הגז מהוועדה.

אורי מקלב: אנחנו נחזיר את זה.

אורי מקלב: יש דיבורים על זה.

חיים ילין: אורי, אני מבקש להחזיר עטרה ליושנה ולהחזיר את הגז לוועדה שצריכה לטפל בו ולא בגלל אינטרסים פוליטיים ואחרים ילכו לנו הדברים האלה.

אורי מקלב: אנחנו מקווים שהפה אסר הוא הפה שהתיר.

אורי מקלב: חבר הכנסת גפני כשהוא ישב כאן כיושב-ראש ועדת המדע הוציא מהמדע את החוק.

אורי מקלב: בכל אופן, היתה פנייה אליו ונתן את ידו.

אורי מקלב: אנחנו עכשיו מדברים שזה לא יעבור לוועדת הכספים אלא יעבור חזרה לוועדת המדע.

אורי מקלב: אנחנו פועלים בעניין.

אורי מקלב: אדוני השר, לאות הוקרה, ואולי תמריץ לחברי כנסת שנמצאים כמו חיים ילין שמשתתף באדיקות ובהתמדה בוועדה, דיברת על קירוב הילדים והנוער והטכנולוגיה, וזה הזמן אולי לעשות דווקא קייטנות טכנולוגיות ביישובים האלה שהם יישובים שיוצאים להעדפות.

אורי מקלב: פעם היה פרויקט כזה של לתמרץ או לתמוך בקייטנות טכנולוגיות, וזה המקומות האלה שהם מוגבלים באפשרויות שיש להם.

אורי מקלב: הם לא נמצאים קרוב לתל-אביב ולמקומות בילוי כמו סופרלנדים למיניהם.

אורי מקלב: לכן, דווקא קייטנה טכנולוגית יכולה מאוד לקדם אותם ולחשוף ולגרות אותם לכיוון הטכנולוגי, ומשם אולי תצא תורה.

אורי מקלב: זה מאוד יכול להועיל דווקא ביישובים האלה.

אורי מקלב: זה גם יהווה שכר ותמורה לחבר הכנסת ילין על כך שהוא משתתף איתנו.

אורי מקלב: זה הכול במירכאות, זה לא אישי.

אורי מקלב: זה למען התושבים שאתה גם מייצג אותם.

דני דנון: חבר הכנסת ילין עוד לא הגיע לפה מספיק פעמים שזה יהיה אדיקות.

אורי מקלב: תחילתו מוכיח על סופו, אנחנו כבר רואים.

דני דנון: אדוני היושב-ראש, אני שמח להודיע לך שההחלטה הראשונה שקיבלתי בתפקידי כשר במשרד זה לא רק להשאיר את הקייטנות בקיץ הזה, אלא להכפיל את התקציב לקייטנות.

דני דנון: אני לא יודע להגיד באופן ספציפי לגבי זה, המנכ"ל יוכל בהמשך להבהיר את הפריסה.

דני דנון: אבל אין לי ספק שגם ביישובים שנמצאים בעוטף, בקיץ הקרוב התקציב יוכפל ויותר ילדים ייחשפו לשבוע המדע הזה בקייטנות.

אורי מקלב: אתה צודק בזה, ותודה רבה לך, אדוני.

אורי מקלב: חבר הכנסת חיים ילין העלה את הנושא שאנחנו לא ראינו שהפיתוחים הטכנולוגים קידמו את שלום.

אורי מקלב: לא שמנו דגש על הנושא הזה.

אורי מקלב: הקרבות והמלחמות היום הם לא פיזיים אלא הם מלחמות כמעט טכנולוגיות.

אורי מקלב: ודאי שצופים שזה מה שיהיה בעתיד ונערכים למלחמות טכנולוגיות ופחות למלחמות פיזיות.

אורי מקלב: העיקוב והריגול היום בעקבות הפיתוחים הטכנולוגיים הם לאו דווקא על-ידי אנשי מסתורין, אלא מרחוק אתה יכול להפעיל רשת ריגול, בלי להתייחס למי שעשה את זה כי אנחנו לא יודעים.

אורי מקלב: מנגד, אנחנו גם מחויבים לנושא הזה.

אורי מקלב: צריך לחשוב איך לקדם גם את הנושא הזה וזה חומר למחשבה.

אורי מקלב: עו"ד עידו שריר, מנכ"ל המשרד בבקשה.

<עידו שריר: כבוד היושב-ראש, מנהלת הוועדה, כבוד השר, חבר הכנסת ילין, הנהלת המשרד.

<עידו שריר: אני רואה פה בין החברים גם פרצופים מוכרים שותפים לדרך של משרד המדע, בין אם זה משרדי ממשלה אחרים, נציגים של מדענים ומדעניות ראשיים במשרדי ממשלה אחרים, נציגי התעשייה, תעשייה אווירית שאני מזהה כאן בקהל, ות"ת, ור"ה.

<עידו שריר: כל השמות האלה וכל הקיצורים רק באים לחזק ולהסביר את רוחבה של העשייה בתחום המדע בישראל.

<עידו שריר: משרד המדע, הטכנולוגיה והחלל גאה על פעילותו וגאה על כך שהוא לא לבד במערכה.

<עידו שריר: אני חושב שהעובדה שיש פה הרבה שחקנים שהגיעו ונענו להזמנה של הוועדה להגיע לכאן היום רק מחזק את חשיבות הנושא ואת העובדה שיש הרבה שחקנים שרתומים לקידומו.

<עידו שריר: ברשותכם, אנחנו נציג היום רק את עיקרי פעילויות המשרד ונשמח, כמו שהשר התייחס, להעמיק ולהרחיב מגוון נושאים גם בעתיד ולשתף פעולה עם הוועדה ככל שיידרש.

<עידו שריר: המשרד תווה בחזונו להיות גורם מוביל בקידום מדינת ישראל בתחומי המדע, הטכנולוגיה והחלל כמנוף לצמיחה כלכלית, והגברת החוסן הכלכלי ולחיזוק מעמדה הבין-לאומי של מדינת ישראל.

<עידו שריר: בהרבה מובנים כנגזרת מהחזון אנחנו יכולים לתת מענה כמעט למרב הסוגיות שהשר והיושב-ראש וגם חבר הכנסת ילין התייחסו אליהן בדברי הפתיחה בדקות האחרונות.

<עידו שריר: מבחינת פעילויות המשרד, רצינו להציג היום את ארבעת זרועות, בעצם אגפי הפעילות של המשרד, ובדרך זו לצלול קצת לתחומי העיסוק.

<עידו שריר: בעוד מספר דקות אבקש שהמדענית הראשית פרופ' נורית ירמיה תתייחס לעיקרי העיסוק המדעי של המשרד והפוקוס והדגשים לשנים הקרובות.

<עידו שריר: מבחינת תחומי פעילות המשרד – כמו שהשר התייחס אליהם, וזה כנגזרת מהשם שלנו, אנחנו אמונים על קידום המחקר והפיתוח במדינת ישראל, ומיד אתייחס איפה אנחנו נמצאים בספקטרום הזה, בסקאלה, שבין שאר השחקנים.

<עידו שריר: משרד המדע אמון על קידום קשרי החוץ המדעיים של המדינה בקידום חתימה על הסכמים בילטרליים בינינו לבין מדינות ובינינו לבין ארגונים וסוכנויות שונות.

<עידו שריר: נושא מדע וקהילה – זה פעילות שזוכה לדגש רב.

<עידו שריר: השר התייחס לקייטנות שאנחנו שמחים וגאים על ההרחבה שלהן בקיץ הקרוב.

<עידו שריר: זה חלק מנגזרת מפעילות ענפה מאוד בפריפריה שנותנת מענה לכלל אזרחי מדינת ישראל.

אורי מקלב: פרויקט להב"ה הוא אחד הפרויקטים הכי חשובים.

<עידו שריר: אני מסכים ושמח שהתייחסת אליו ומיד נרחיב את הדברים גם עליו.

<עידו שריר: הוא בפריסה ארצית של 30 מרכזים בכל הארץ ואנחנו שמחים שהוא עבר אלינו בנובמבר האחרון בריכוז אגף מדע וקהילה.

<עידו שריר: כמו כן, סוכנות החלל שקצרה היריעה מלהחריב באמת את החשיבות, את העוצמה.

<עידו שריר: העובדה שמדינת ישראל נמנית מבין תשע המדינות היחידות בעולם עם יכולת ייצור ושיגור של לוויינים בעולם, בסוגריים היחידה עם יכולות שיגור מאוד ספציפיות מערבה, מסיבות כאלה ואחרות, והמבין יבין, שמה אותנו בחזית ובחוד החנית של תעשיית החלל העולמית.

<עידו שריר: לא סתם העובדה, כפי שהשר ציין, שאנחנו מארחים את כנס ה-IAC באוקטובר הקרוב.

<עידו שריר: זה יביא לכאן גם ראשי סוכנויות, ראשי מדינות, פרלמנטרים.

<עידו שריר: אני נענה להזמנה של כבוד היושב-ראש.

<עידו שריר: אם מגיעים סביב הכינוס הזה גם פרלמנטרים שעוסקים בתחום, אנחנו יותר מנשמח לכנס פה איזשהו כינוס ספציפי וייעודי לנושא הזה סביב הכינוס הספציפי הזה.

אורי מקלב: תפעל מול יושב-ראש הכנסת בעניין.

<עידו שריר: אגף הפעילות האחרון שנסמך על שולחנו של משרד המדע זו המועצה הלאומית למחקר ופיתוח – המולמו"פ, בראשותו של פרופ' יצחק בן ישראל שעוסקת ומרכזת חשיבה ואסטרטגיה והתוויית מדיניות עתידית למדינת ישראל, לצרכים עתידיים.

<עידו שריר: נושא הסייבר, לדוגמא, נדון במולמו"פ לפני תשע שנים.

<עידו שריר: יושבת איתנו פה גברת פרידה סופר.

<עידו שריר: היום אנחנו רואים את הפירות ואת התוצרים של אותה עשייה ומחשבה שהותנעה במולמו"פ עם מטה הסייבר והעיסוק ההולך וגובר במדינה.

חיים ילין: אתה יכול להסביר על הממשק מול משרד הביטחון או שאין?

<עידו שריר: יש ממשקים.

<עידו שריר: אתייחס לזה.

<עידו שריר: זה גם נמצא כאן, אבל משרד הביטחון בהרבה מובנים מקדם את המו"פ בזכות עצמו לצרכיו שלו.

<עידו שריר: אבל יש המון ממשקים וחיבורים בעולמות של תשתיות, ובטח ובטח בעולמות החלל כי יש נושאים משיקים.

<עידו שריר: המחקר הבסיסי במדינת ישראל שזה בעצם המחקר שמתבצע באקדמיה באחריות ובהובלה של מל"ג-ות"ת, של הקרן הלאומית למדעים, וכמובן תחת יושב-ראש מל"ג-ות"ת שר החינוך.

<עידו שריר: גם כאן נושא לדיון שלם בפני עצמו על כל נושא קידום המחקר הבסיסי על כל גווניו.

<עידו שריר: מדע זה לא רק פיזיקה וזה לא רק מדעים מדויקים.

<עידו שריר: מדע זה מדע טהור, וחלקנו ראינו היום גם את הכותרות על המצוקה במדעי הרוח.

<עידו שריר: זה נושאים שמעסיקים את כל היושבים פה סביב השולחן וצריכים להעסיק את כולנו.

אורי מקלב: אנחנו מתכוונים ושואפים לכנס ולהביא את הגופים האלה לתת כאן סקירה וגם דיווח.

אורי מקלב: היינו רוצים שהמשרד יהיה שותף בדיון שלנו בעניין הזה כדי שייראו שיש ממשק בין הוועדה לבין המשרד.

אורי מקלב: כשהם יבואו לפה נפתח את הדברים והם יקבלו עידוד.

<עידו שריר: אנחנו יותר מנשמח לקחת חלק.

<עידו שריר: זה צד אחד של הספקטרום.

<עידו שריר: הצד השני, מעבר למחקר הבסיסי, מדבר על הפיתוחים הפרקטיים הטכנולוגיים.

<עידו שריר: זה מה שנקרא ותחת הכותרת של אותה Start up Nation, אותה אומת סטארט-אפ, אומה שמביאה את אותו מחקר בסיסי, את אותם רעיונות ופטנטים לכדי יישום.

<עידו שריר: פה אנחנו באמת מהמדינות המובילות, אם לא המובילה בעולם, בהשקעה גם ממשלתית וגם פרטית.

<עידו שריר: ההשקעה הממשלתית לאורך שנים קטנה.

<עידו שריר: אני חושב שברמה האישית והמשרד כבר זועקים ואומרים לא מעט שהעובדה שישראל נמצאת היום בחזית האומות והמדינות בתחום הסטארט-אפים זה תוצרים של השקעות בשנות ה-70 וה-80, בין אם זה ממשלתיות, בין אם זה ביטחוניות, ונדרשת השקעה פרטית שקיימת, בין-לאומית גם קיימת, אם זה מעל 270 חברות בין-לאומיות ומרכזי מחקר ופיתוח במדינת ישראל.

אורי מקלב: אתם תומכים בחברות כאלה?

<עידו שריר: לא.

<עידו שריר: כל העיסוק הזה נמצא תחת אחריותו של המדען הראשי במשרד הכלכלה.

<עידו שריר: אנחנו נמצאים בשיח איתו, נמצאים בוועדות משותפות בתחומים מסוימים.

<עידו שריר: בתחום החלל אנחנו כן משקיעים בחברות תעשייה בהקשר הזה, אבל שאר התחומים מרוכזים עד היום במדען ראשי במשרד הכלכלה.

<עידו שריר: משרד המדע נמצא בתווך שבין שני אותם עולמות.

<עידו שריר: אני משער שהמדענית הראשית תדע גם להתייחס לזה.

<עידו שריר: יש איזשהו מונח שנקרא "עמק המוות" המחקרי שבין המחקר הבסיסי לבין המחקר התעשייתי הטכנולוגי, הפיתוח הטכנולוגי, והוא המחקר היישומי.

<עידו שריר: לפעמים זה יכול לקחת מספר שנים - שלוש, ארבע, שש שנים - עד שמוצר שנחקר בשלב הבסיסי יבשיל לכדי איזשהו תהליך שיביא אותנו לאותו חברת הזנק או מוצר מדף.

<עידו שריר: במוקד הזה משרד המדע בשנים האחרונות מגדיל ועושה ומשקיע יותר ויותר במחקר היישומי וההנדסי.

אורי מקלב: המרכזים שלכם הם במקום אחד או שיש לכם באזורים אזוריים?

<עידו שריר: אופן הפעילות שלנו הוא פרסום קולות קוראים.

<עידו שריר: תיכף המדענית הראשית תרחיב על ההגדרה.

אורי מקלב: יש מרכזי מו"פ אזוריים?

<עידו שריר: בהחלט.

<עידו שריר: תחת כותרת של מדע וקהילה יש לנו שמונה כאלה: אחד שמוגדר כמגה מו"פ בקריית שמונה תחת השם יגאל, ועוד שבעה שפרוסים בכל הארץ - זו זווית אחת.

<עידו שריר: הזוויות ההרבה יותר משמעותית ותיכף אעביר את העכבר אל המדענית הראשית הזה, כבר לא מעבירים מקל, בהקשר הזה זה הגדרת התעדוף: מהם הנושאים שאנחנו רוצים לקדם ולהשקיע בהם יחד עם השחקנים האחרים ומשם להשקיע בתשתיות מדעיות שישרתו את מדינת ישראל.

<עידו שריר: ברשותכם, עוד משפט אחד לפני שאעביר לנורית.

<עידו שריר: המועצה הלאומית למחקר ופיתוח, והתייחסת לזה, מייעצת לממשלה.

<עידו שריר: היא נסמכת לשולחנו של משרד המדע, נתמכת על-ידי המשרד.

<עידו שריר: נפגשת מעת לעת, מרכזת תתי-ועדות שממוקדות בנושאים ספציפיים, בין אם זה סייבר, חלל, תעשייה וטכנולוגיה - נושאים רחבים - ומייעצת לשר ולממשלה על נושאים לקידום.

<עידו שריר: נורית, מבחינת קידום המחקר והפיתוח אשמח שתרחיבי.

<נורית ירמיה: עידו, תודה.

<נורית ירמיה: במשרד אנחנו מממנים כלים.

<נורית ירמיה: יש לנו כלים שונים למימון ולקידום של מחקר יישומי, כפי שנאמר פה, כאשר הדגש שלנו הוא שהמחקר היישומי לוקח זמן.

<נורית ירמיה: הוא בין המחקר הבסיסי למו"פ התעשייתי.

<נורית ירמיה: המסר שלנו הוא שללא משאבים מספקים למחקר הבסיסי ולמחקר היישומי בעוד 10 - 15 שנים, כפי שכבוד המנכ"ל אמר, לא יהיה לנו אפשרות לקטוף את הפירות אם לא נשקיע בשורשים ובזרעים.

<נורית ירמיה: כאן אתם יכולים לראות ארבעה כלים שונים: יש לנו תמיכה במרכזי ידע, מלגות מחקר ופרסים, קידום מחקרים וקרן מי"ה שזו הקרן החדשה למחקר יישומי והנדסי בכדי בדיוק לענות על הצורך החשוב הזה בעוד מהנדסים ובתקציבי מחקר ובמלגות לחוקרים ולסטודנטים בתחום ההנדסה שכל כך כל כך משווע למשאבים נוספים בישראל.

<נורית ירמיה: איך אנחנו קובעים מהם תחומי העדיפויות שלנו?

<נורית ירמיה: אנחנו מתייעצים עם גורמים נוספים בממשלה, משרדים נוספים.

<נורית ירמיה: יש כאן שניים מחבריי בפורום המדענים הראשיים, המדען הראשי של משרד התחבורה ד"ר שי סופר, המדענית הראשית של משרד האנרגיה ד"ר ברכה חלף.

<נורית ירמיה: יש לנו את פורום המדענים הראשיים בראשות השר.

<נורית ירמיה: אני תחתיו מרכזת את הפורום הזה.

<נורית ירמיה: כמובן שאנחנו בשיח גם עם האוניברסיטאות והמכללות והם מודעים לכל מה שקורה בכל רחבי העולם.

<נורית ירמיה: נפגשים גם עם אנשים מובילים, עם משרדים מובילים ברחבי העולם.

<נורית ירמיה: באופן כללי, הכלים שלנו הם כאלה שאנחנו מממנים מחקרים.

<נורית ירמיה: שוב, מחקרים הם בתחום היישומי.

<נורית ירמיה: המחקרים הממומנים הם בסדר גודל של מחקרים לשלוש שנים.

<נורית ירמיה: בין 250,000 שקל הם יהיו המחקרים הקטנים ביותר.

<נורית ירמיה: היום אנחנו עוברים לאט לאט לתקצוב משמעותי יותר, בין 750,000 שקל לשלוש שנים לקבוצת מחקר אחת ועד 2.5 מיליון שקלים לשלוש קבוצות ויותר, כאשר הקבוצות האלה צריכות להוכיח לנו שאכן יש שיתוף פעולה אמיתי ושמנסים לתקוף איזושהי שאלה מחקרית יישומית מכמה זוויות משלימות.

<נורית ירמיה: אלה הם המחקרים.

<נורית ירמיה: יש לנו מלגות.

<נורית ירמיה: המלגות הן או בתחומים ספציפיים או למגזרים ספציפיים.

<נורית ירמיה: למשל, יש לנו מלגות לנשים שהמשרד הגדיל בשנה האחרונה מ-300,000 שקל לשנה ל-2.5 מיליון, וכרגע כבוד השר ביקש להגדיל עוד יותר.

<נורית ירמיה: יש לנו מלגות למגזר הערבי - גם כן גדלו ביותר, ועוד מלגות בתחומים שונים.

<נורית ירמיה: יש לנו את מרכזי הידע שהמשרד מממן שאלה הם תשתיות של ידע בתחומים מסוימים.

<נורית ירמיה: למשל, בעבר הוקם מרכז יידע למדעי המוח ול-2016 אנחנו מתכננים לצאת בקול קורא לשני מרכזי יידע חדשים: אחד בתחום נשים ומגדר והשני בתחום מחלות יתומות נדירות - הכול כפוף לאישור תקציבי.

<נורית ירמיה: אלה הם שלוש הכלים המרכזיים.

<נורית ירמיה: בנוסף, יש לנו את קשרי החוץ ששם גם יש לנו בקשרי המדע הדו-לאומים.

<נורית ירמיה: יש לנו שם מחקרים שאנחנו מממנים.

<נורית ירמיה: למשל, עם בריטניה הקול קורא האחרון היה בתחום הסייבר, וכמובן כפי שנשאל ונאמר, גם במרכזי המחקר ופיתוח ששם המחקר נעשה שם והמנכ"ל ירחיב על כך תיכף.

<נורית ירמיה: יש לכם פה חלק מנושאי המחקר בתחומי העדיפות לשנת 2015 שבהם גם הוענקו מחקרים ויוענקו מחקרים.

<נורית ירמיה: חלק כבר וחלק עדיין מחכים לתקציב, וגם מלגות.

<נורית ירמיה: כפי שנאמר כאן קודם, קרן מי"ה, הקרן שלנו למחקר הנדסי ויישומי, התחילה לפעול בשנת 2014.

<נורית ירמיה: התחלנו עם תקציב יחסית נמוך של 11.5 מיליון, ובסופו של דבר לאחר תוספות גם מתוך המשרד וגם מאג"ת הגענו לקרוב ל-30 מיליון שקל.

<נורית ירמיה: מומנו 23 הצעות מחקר.

<נורית ירמיה: ראינו שיש אכן צורך אדיר בנושא הזה כיוון שכ-70% מהמגישים היו פרופסורים מן המניין, כך שבאמת יש צורך אמיתי.

<נורית ירמיה: קול קורא נוסף גדול במשרד הוא כל מה שקשור לצורך הלאומי לטיפול באוכלוסייה המזדקנת, בגיל השליש.

<נורית ירמיה: , הקול הקורא שלנו הוא במדע, טכנולוגיה וחדשנות עבור האוכלוסייה המזדקנות, עבור האוכלוסייה של הגיל השלישי.

<נורית ירמיה: בנוסף, היו לנו, ויש לנו גם ל-2016, מחקרים לפיתוח מדיניות לקידום נשים, מחקרים בתקשורת אופטית, אבטחת מזון, ננו טכנולוגיה, להסתכל לא רק על המוצרים אלא גם איך זה משפיע ולשמור על הסביבה ועל בריאות האדם, אורך חיים ואיכות חיים, כל הנושא של תזונה ותנועה, ורפואה מותאמת אישית ומגדרית ומחלות נדירות.

<נורית ירמיה: למשל, במזון יש את כל הנושא של מזיקים, מצד אחד, ואת כל הנושא של גנטיקה שנכנסת ואיך אנחנו שומרים על התזונה שלנו שהיא אכן תשמור על הבריאות שלנו גם.

אורי מקלב: אנחנו מחדשים ומובילים בעניין הזה בישראל.

אורי מקלב: אנחנו לא מזניחים שום שטח.

<נורית ירמיה: בחלק מהם אכן כן – בהחלט.

אורי מקלב: לגבי קידום המדע והטכנולוגיה לאנשים מתבגרים ומבוגרים – מבחינת אישית התחלתי להיות ממש מאמין וחסיד של הפרויקטים האלה.

אורי מקלב: ההורים שלי שיחיו הם מעל גיל 80.

אורי מקלב: הם התחילו להתקשר עם עשרות הנכדים והנינים שלהם דרך מיילים.

אורי מקלב: מזמינים אותם לכל שמחה, אני נותן את פרשת השבוע דרך המייל.

אורי מקלב: אימא שלי מקלידה, ההוא אומר, ההיא מתקשרת.

אורי מקלב: כולם מגיבים ושולחים.

אורי מקלב: זו עשייה שלמה שהתחילה ממש בשנה האחרונה.

אורי מקלב: זאת אומרת, יש עתיד גם לזה.

חיים ילין: יש עתיד ויש גם רשת משפחתית.

אורי מקלב: יש עתיד, יש המשכיות.

אורי מקלב: אנשים פתוחים ורוצים.

אורי מקלב: אנשים מעל גיל 80 ראו היום שזה השיח.

אורי מקלב: כמובן שהמיילים מסוננים ומתאימים לאורח החיים שלהם.

אורי מקלב: אבל הם מתאימים את עצמם.

אורי מקלב: זה מוכיח שהדבר הזה באמת נחוץ וגם אפשר ליישם אותו.

<עידו שריר: ברשותך, אקח את הדוגמה הזו ואזמין אותך לאחד ממרכזי הלהב"ה המוכוונים לחברה החרדית כדוגמה מצוינת.

אורי מקלב: אכניס אתכם למיילים המשפחתיים, לקבוצה המשפחתית שלנו, שתראו איך זה עובד.

<עידו שריר: אני אשמח.

<ענת לוי: לגיל השלישי.

<עידו שריר: כן, ספציפית לגיל השלישי.

<עידו שריר: נושא סוכנות החלל –לחלק מהנושאים כבר התייחסנו.

<עידו שריר: סוכנות החלל שלנו מופקדת על קידום המחקר הבסיסי במדינת ישראל בתחום החלל.

<עידו שריר: חינוך וקהילה – קידום נושאי חינוך וקהילה שקשורים לחלל ופרויקטי שיתוף פעולה בין-לאומים.

<עידו שריר: מו"פ – כל נושא חיזוק התעשיות.

<עידו שריר: יושב פה עפר דורון, מנהל מפעל מבת בתעשייה אווירית כנציג התעשיות.

<עידו שריר: יש פה תעשייה עתירה, מובילה, של עשרות מפעלים ותיקים וגדולים, מחד, וגם עשרות חברות הזנק קטנות שנסמכות רובן, אבל לא כולן, לאותן תעשיות מובילות.

<עידו שריר: אנחנו כמשרד, הסוכנות כסוכנות, רואה כאינטרס מובהק לקדם ולחזק ולעזור לתעשייה גם לפרוץ לשוק הגלובלי, ועוד מעבר לגלובלי בהקשר של החלל, וליצור את אותם שיתופי פעולה כדי שיחזקו אותם וגם להשקיע במו"פ.

אורי מקלב: יש ממשק בין משרד החוץ למשרד המדע?

אורי מקלב: האם יש שיתוף פעולה בדברים האלה?

<עידו שריר: בוודאי.

<עידו שריר: רצינו להתייחס, לא אכנס לכל הפרויקטים, אבל כדי שתכירו שיש פה.

<עידו שריר: זו דוגמה למספר מהפרויקטים שסוכנות החלל מובילה.

<עידו שריר: כל כותרות כזו זה פרויקט.

דני דנון: עידו, תגיד מספרים של תקציב לסבר את האוזן של חברי הוועדה.

<עידו שריר: אשמח.

<עידו שריר: סוכנות החלל מתוקצבת בסדרי גודל של כ-100 מיליון שקל בשנה, קרוב ל-90.

<עידו שריר: אנחנו נגיע לשם.

אורי מקלב: מה תקציב המשרד?

<עידו שריר: המשרד ככללו - יכולת ההתקשרות שלו עומדת על כ-400 מיליון שקל.

<עידו שריר: בבסיס התקציב – 160.

<עידו שריר: אני מסתכל פה על אגף תקציבים שלי, על גיא, ועל אגף תקציבים אוצר.

<עידו שריר: כ-160 – 165 מיליון שקל זה בסיס התקציב ואנחנו תמיד שואפים להגדיל אותו פר משימה, פר תוכנית.

<עידו שריר: מתוך התקציב שציינתי, כ-90 מיליון שקל מוכוונים לסוכנות החלל.

<עידו שריר: לצערנו, לא בבסיס התקציב.

<עידו שריר: יש תוכניות רבות שנעשו כדי להכניס את זה לתוכנית חומש סדורה שתוביל את סוכנות החלל ואת תעשיית החלל הישראלית קדימה כמובילת שוק ומובילת תעשייה בהקשר הזה, וגם ככלי מדיני, לשאלתך בהיבט הזה.

<עידו שריר: כדוגמה, אתפוס פה את פרויקט "ונוס", שלישי משמאל - שיתוף פעולה בין סוכנות החלל הישראלית לסוכנות החלל הצרפתית.

<עידו שריר: זה פרויקט שנמשך כבר לא מעט זמן עם שתיים מהתעשיות המובילות שלנו כקבלני ביצוע.

<עידו שריר: עוד תעשייה נוספת כקבלנית ביצוע כביכול של סוכנות החלל הצרפתית.

<עידו שריר: זה אל-אופ, יש לנו תעשיית אווירית, את רפאל - אלה הם השחקנים.

<עידו שריר: המטרה היא שיגור של לוויין עם יכולות חדשניות גם בהיבט הינע, גם בהיבטי תצלום וחישה - דברים שלא היו כדוגמתם.

<עידו שריר: גם השקענו פה במו"פ, גם תמרצנו את התעשיות.

<עידו שריר: גם שיתפנו פעולה עם הצרפתים בהקשר הזה.

<עידו שריר: השורה התחתונה היא שבשאיפה הצענו פה מוצר מדף פוטנציאלי למכירה לתעשיית החלל הישראלית.

אורי מקלב: יש עליה של מדענים צרפתים לארץ עכשיו.

אורי מקלב: בשבוע שעבר דנו על צפי של עשרות אלפי יהודים שאמורים לעלות באוגוסט לארץ.

אורי מקלב: מדברים על עלייה מאוד מאוד גדולה.

אורי מקלב: הם חיכו עד סוף שנת הלימודים.

אורי מקלב: זו עלייה של עובדי תעשייה ושל רופאים, עורכי-דין.

אורי מקלב: האם יש קליטה של מדענים יהודים צרפתים?

אורי מקלב: זה יכול להיות המשכיות מאוד טבעית וצריך לעקוב אחרי זה ולעמוד בקשר עם משרד הקליטה ולראות מה אפשר לעשות.

<עידו שריר: יש תוכנית לאומית בהקשר הזה, גם משרד הקליטה, גם ות"ת.

<עידו שריר: אנחנו גם שותפים בוועדות בהקשר הזה ונשמח גם לתת מענה נקודתי לקיץ הקרוב.

<עידו שריר: זה מחבר אותי לאגף קשרי החוץ ומדעים שלנו.

<עידו שריר: המשרד חתום מול 14 מדינות על 21 הסכמים.

<עידו שריר: בגדול, ההסכמים האלה מאפשרים לנו פלטפורמה לקידום מחקרים משותפים.

<עידו שריר: חוקרת מירושלים מבצעת מחקר משותף עם חוקר או חוקרת מסין.

<עידו שריר: זו הדוגמה הפרקטית של ההיבט הזה - שכל מדינה מממנת את הצד שלה.

<עידו שריר: התוצר הוא גם שיתוף הפעולה המדעי, גם שיתוף הפעולה הבין-אישי, ומפרה את שני הצדדים בהיקפים מאוד משמעותיים.

<עידו שריר: כפי שהשר ציין, יש צמא גדול ורצון גדול של הרבה מדינות להרחיב את שיתופי הפעולה, להתמקד בנושאים חדשים.

אורי מקלב: חסר לי קשרי חוץ טכנולוגיים.

אורי מקלב: איפה כל החלק של קשרי החוץ הטכנולוגיים?

<עידו שריר: קשרי חוץ טכנולוגיים בספקטרום הרחב קיים גם במשרד הכלכלה ומקבל מענה רחב מאוד, בין אם זה באמצעות מט"י מו"פ או גורמים אחרים.

<עידו שריר: יש מינהל סחר חוץ ואנחנו פועלים בשיתוף פעולה.

<עידו שריר: יש פה הרבה קווים שהם משיקים.

<עידו שריר: ייצוג מדינת ישראל בארגונים מדעיים בין-לאומיים, בין אם זה ארגון CERN, שזה המאיץ חלקיקים האירופי, בין אם זה תוכנית Horizon 2020 שזה השקעה.

<עידו שריר: אנחנו מאגמים את המשאבים של כלל משרדי הממשלה.

<עידו שריר: השקעה ממשלתית של מדינת ישראל כחברה ב- Horizon שמקבלת בתמורה מעבר לסך ההשקעה שלה, וזה מוכיח את עצמו לאורך שנים.

<עידו שריר: יש פה מפה של המדינות שאנו נמצאים איתם כבר בקשרי מדע.

<עידו שריר: הקיימים זה מעל הקו המקווקו, המדינות שאנחנו נמצאים בתהליך חתימה ברמה כזו או אחרת על הסכמים כאלו ואחרים נמצאות מתחת לקו המקווקו.

<עידו שריר: מעבר לכך, יש לנו עוד לא מעט מדינות שאנחנו נמצאים בתהליכים כאלה ואחרים של קידום קשרי המדע.

<עידו שריר: אפשר לראות שיש פה גם אירופה, גם מזרח אירופה בהקשר הזה, וכמובן המזרח כפלטפורמה מדהימה לקשרי מדע.

<עידו שריר: אנקדוטה אחת – הרבה מהמדינות שאתם רואים פה, משרד המדע היה המשרד הראשון פורץ הדרך שבנה את הקשרים הבילטרליים בין ישראל לצורך העניין לבין יפן.

<עידו שריר: החתימה הראשונה, ההסכם הראשון שנחתם בין ישראל לבין יפן היה בהיבט המדעי ואחר כך יצקו תוכן מדיני על כל המשמעויות.

אורי מקלב: יש פה נתון מעניין.

אורי מקלב: ארצות-הברית וקנדה נמצאות מתחת לקו והן עדיין לא בקשרים.

אורי מקלב: לכאורה הן היו צריכות להיות לפני סין.

<עידו שריר: מסכים לחלוטין.

<עידו שריר: זה לא אומר שאין לנו קשרי מדע איתם.

<עידו שריר: אבל אין הסכם.

<עידו שריר: יש לנו מספר ארגונים, יש לנו גם ארגונים.

<עידו שריר: אין לנו הסכם ברמה של משרד המדע אל מול ארצות-הברית, בין אם ברמה הפדרלית, בין אם ברמת המדינות.

<עידו שריר: השר כבר עוסק בנושא ומקדם את העניין כדי שנביא את זה לכדי פתרון.

<עידו שריר: נושא מדע וקהילה – עסקנו בחלק מהדברים.

<עידו שריר: אתחיל בפרויקט להב"ה.

<עידו שריר: כבוד היושב-ראש והשר התייחסו אליו כבר.

<עידו שריר: זה מיזם לאומי שהותנע ב-2002, עבר לאחריות המשרד בשנה שעברה.

<עידו שריר: כפי שציינתי, 30 מרכזים בפריסה ארצית במטרה לצמצם את הפער הדיגיטלי במדינת ישראל.

<עידו שריר: תיכף נראה את הפריסה.

אורי מקלב: יש טענה שזה לא מספיק.

אורי מקלב: יש דרישה גדולה מאוד ויש חסר.

אורי מקלב: אמרו שזה מאוד הצליח.

<עידו שריר: ראשית, אני שמח שיש טענות שזה הצליח.

<עידו שריר: יש גם טענות וביקורת גם מהצד השני ואנחנו פועלים כדי לתקן את אותם קלקולים ורעות חולות.

<עידו שריר: ועדיין, אני מסכים עם כבוד היושב-ראש, מהמקומות שביקרתי, וביקרתי כבר במחצית המרכזים, באמת מדהים לראות שב-2015 במדינת ישראל יש עדיין נשים וגברים, ילדים, בנות ובנים, שלא נחשפו למחשבים בחייהם.

<עידו שריר: אנחנו מדברים בין אם זה הגיל השלישי, בין אם זה אנשים בגילאי 40 ו-50, וכמובן בין אם זה בני נוער.

<עידו שריר: נכון שיש בתי-ספר עם כיתות מחשב, אבל לא בכל היישובים, ויש אנשים שנחשפו לזה במקומות כאלה ואחרים, אבל זה לא כולם.

<עידו שריר: אנחנו מתמודדים עם רשימות המתנה בכל מרכז ומרכז כדי לתת מענה של הכרת מחשב, של מתן מענה בסיסי של יישומי מחשב.

<עידו שריר: אנחנו מוסיפים לזה עכשיו נדבכים של רובוטיקה, של תחומים אחרים, כדי לגרות את הסף המדעי ולעודד נשים וגברים לעסוק במדע.

<עידו שריר: בהיבט הזה ככל שנרחיב, שוב, במקומות הנכונים, אני מסכים עם האמירה שיש פה צורך גדול מאוד, גם כמו שציינתי ב-2015.

<עידו שריר: להב"ה הוא כלי אחד.

<עידו שריר: מעבר לזה, אנחנו פועלים באמצעות מרכזי מחקר ופיתוח.

<עידו שריר: כבוד היושב-ראש ציין שיש לנו 8 מרכזי מו"פ.

<עידו שריר: מעבר למרכזי רשויות המחקר שזה האוניברסיטאות, יש לנו 8 מרכזי מו"פ שפרוסים מצפון ועד דרום, מקריית שמונה ורמת גולן, דרך הערבה, ממש כמעט עד אילת, עד קטורה.

<עידו שריר: מרכזי המו"פ פועלים באזור, על האזור, ועבור האזור.

<עידו שריר: שניים מהם בחברה הערבית.

<עידו שריר: הם נותנים תוצרים ומחקרים או נותנים מענה לחוקרים וחוקרות מהאזור לתת פלטפורמה מחקרית, נותנים מענה למחקרים ספציפיים ורלוונטיים ותקציבי מחקר שלאו דווקא הם יכולים לקבל מענה באוניברסיטאות.

<עידו שריר: התייחסנו למיזם להב"ה ואפשר לראות פה את הפריסה הארצית.

<עידו שריר: גם כאן אנחנו גאים להגיד ששבעה מהמרכזים הם בחברה הערבית, ארבעה בחברה החרדית, ופועלים בצורה באמת יוצאת דופן.

<עידו שריר: כמעט כולם מתוקף ההתמקדות בלמ"ס 1 עד 5 הם בפריפריה הישראלית.

<עידו שריר: אחד הכלים המרכזיים של אגף מדע וקהילה לעודד את בני הנוער לעסוק במדע הוא באמצעות פרויקטים ויוזמות שאנחנו מקדמים.

<עידו שריר: השר התייחס לקייטנות המדע.

<עידו שריר: מעבר לכך, יש לנו חוגים מדעיים, מיזם מדעניות העתיד שגם בו אנחנו עוסקים כדי להרחיב אותו שבעצם מאפשר לבנות בכיתות ח', ט' ו-י' להיחשף לתחומים רחבים ולעודד אותם לעסוק במדע גם עם הגעתן לבגרות.

<עידו שריר: זה שוב דוגמאות ואנקדוטות על עשרות פעילויות של המשרד.

<עידו שריר: הנגשת וחשיפת המדע לציבור - כפי שכבוד היושב-ראש ציין, יום המדע הלאומי מצוין ב-14 למרץ כל השנה.

<עידו שריר: השנה דחינו את פעילויות יום המדע של משרד המדע לאור הסמיכות לבחירות הכלליות לכנסת.

<עידו שריר: יום המדע הוא אירוע שנתי שמצוין כל שנה על-ידי המשרד.

<עידו שריר: אנחנו נשמח להתמקד בנושא הנשים שנה הבאה במרץ.

<עידו שריר: מעבר לכך, יש לנו פעילויות בשיתוף עם האיחוד האירופי סביב ליל המדענים, גם פעילות שקורית כל שנה בסביבות ספטמבר בפריסה ארצית.

<עידו שריר: כל פעילות כזו זה עשרות אם לא מאות אלפי משתתפים בפעילויות פתוחות לקהל הרחב שמשרד המדע מוביל ומקדם.

<עידו שריר: "מדען בגן" זה עוד דוגמה לפריסה של פעילויות שבצענו.

<עידו שריר: יש לנו גם את שבוע החלל בינואר שמתקדם בקידום נושא החלל, ספציפית לקהל הרחב.

<עידו שריר: זה היקף התקציב הכללי של המשרד בין אם בבסיסו כ-160, כפי שציינתי, והתקציב הכללי יכולת ההתקשרות שלנו עומדת על כ-400 מיליון שקל.

<עידו שריר: יש לנו תוכניות ורעיונות גדולים, אנחנו כמובן נציג אותם לשר.

<עידו שריר: השר יקדם אותם מול הממשלה, מול אישור שנות התקציב 15' - 16'.

<עידו שריר: אנחנו נשמח להרחיב את התקציב שלנו ולהשפיע יותר במקומות שעליהם אנו אמונים.

חיים ילין: מצד אחד, להגדיל את התקציב.

חיים ילין: מצד שני, להגדיל את בסיס התקציב.

חיים ילין: השאלה היא מה המטרה.

חיים ילין: בסופו של דבר, אם אתה רוצה פרויקט שאתה יודע שאורך החיים שלו הוא בין 3 ל- 5 שנים אז עדיף לא להילחם על בסיס התקציב, אלא לקבל תקצוב תוספתי.

אורי מקלב: מזה ומזה אל תנח ידך.

<עידו שריר: המטרה היא לקדם את המדע במדינת ישראל.

חיים ילין: אומר כבוד היושב-ראש: לא משנה איך קוראים לזה, העיקר שיגיע כסף – אוקיי, בסדר.

אורי מקלב: דברים שבבסיס התקציב צריכים להיות.

אורי מקלב: אין לי ספק אפילו בפן מקצועי שמתוך ה-400 מיליון שזה התקציב, חלק מזה ראוי שיהיה בבסיס התקציב ולתוכניות ארוכות טווח ולעוד דברים קצרים ופרויקטים מיוחדים אולי יהיו מחוץ לבסיס התקציב.

אורי מקלב: אנחנו נשתף פעולה בעניין הזה עם היושב-ראש.

אורי מקלב: יש היום הלימה בין יושב-ראש ועדת המדע ליושב-ראש ועדת הכספים ואפשר לראות איך אפשר לקדם.

אורי מקלב: נוציא מסמך בעניין הזה ונראה איך לקדם את זה.

אורי מקלב: האוזן קשובה.

<עידו שריר: אנחנו נשמח.

<עידו שריר: לסיום, חלק מהדברים כבר התייחסנו אז אין על מה לחזור.

<עידו שריר: יש לנו גם תערוכה שאנחנו מתכננים בנתב"ג.

<עידו שריר: יש שיגור מתוכנן ב-2016 של לוויין שזה נקודת ציון מאוד משמעותית.

<עידו שריר: עפר, אני מסתכל על התעשיות בעניין הזה.

<עידו שריר: שבוע החלל, יום המדע כפי שציינו, הכנס שבל נזלזל בו.

<עידו שריר: כמעט כל ראשי הסוכנויות מכל העולם יגיעו לישראל.

<עידו שריר: הקמפיין שהשר התייחס, הקייטנות וכן הלאה, והדגשים שהשר התייחס אליהם כבר קודם.

אורי מקלב: באמת תודה גדולה.

אורי מקלב: זה באמת עולם ומלואו.

אורי מקלב: הצגת את זה בצורה מקצועית ובאמת מיוחדת ומרתקת.

אורי מקלב: אנחנו קבענו שהישיבה תיארך שעה, לפי בקשתו של השר.

אורי מקלב: אדוני השר, בכל זאת בכמה דקות אני רוצה לאפשר לעוד כמה דוברים.

דני דנון: אבקש משפט אחד, אדוני היושב-ראש.

דני דנון: יש הרבה משרדי ממשלה שיש הלימה ומשיקים לפעילות, גם משרד החינוך, גם משרד הכלכלה, משרד החוץ כמו שאמרת, ועוד משרדים שיש להם נציגים פה.

דני דנון: היתרון של המשרד הוא שהוא מתמקד בנושאים האלו ויש לו צוות מסור וותיק והוא עוסק אך ורק בנושאים האלו.

דני דנון: אני לא אפרט כרגע, אבל יש נושאים שלפי דעתי יש מקום להעביר אותם או לבנות מנגנונים שיטופלו בצורה יותר מסודרת.

דני דנון: לדוגמה, במשרד הכלכלה הנושא יכול להיות משהו זניח לחלוטין ואף אחד לא נוגע בו, אבל אם הוא יגיע למשרד המדע זה יהיה נושא שהצוות יקפוץ עליו ויקדם אותו.

דני דנון: אנחנו נבוא בדברים עם השרים האחרים ואני בטוח שנקדם את הנושא.

אורי מקלב: מכובדי השר, ניקח פרויקטים.

אורי מקלב: אתם הצגתם את זה עכשיו בקציר העומר, אבל אנחנו ניקח נושאים מסוימים ונקיים דיון ונרחיב בהם מבחינה ציבורית ונזמין.

אורי מקלב: זה יהיה מעבר לדברים המקצועיים שאתם עושים.

אורי מקלב: בכל אופן, זהו בניין זכוכית וזהו מקום שמשקף את הדברים.

אורי מקלב: המחויבות היא גם גדולה, אבל גם שיידעו מזה.

אורי מקלב: גם נתייחס להלימה ולשיתוף פעולה בדברים מסוימים.

אורי מקלב: ברשותך, ניתן כמה דקות למספר אנשים לומר כמה משפטים ממוקדים.

אורי מקלב: אני מתחיל ראשון עם פרופ' אריאל כהן, בבקשה.

אורי מקלב: תרשו לי, כהן מתחיל בכוהן.

אורי מקלב: תרשו לי לכבד אותו, פרויקט ראשון גם באקדמיה וגם במדענים.

אורי מקלב: אדוני, תרשה לי לכבד אותך לדבר ראשון אחרי עבודה של כמה וכמה שנים ביחד ושיתוף פעולה בעיריית ירושלים.

אורי מקלב: ישבנו לשולחן אחד ואני מכיר את דברי החוכמה שלו.

<אריאל כהן: אני מייצג כאן את לשכת המהנדסים.

<אריאל כהן: למעשה, את 20,000 - 30,000 המהנדסים שרשומים בלשכה, ולכן דרכי, וכמובן דרך הנהלת הלשכה, אפשר להגיע לכלל המהנדסים בארץ.

<אריאל כהן: אין יום המהנדס או המהנדסת, אבל הוועדה אמונה.

<אריאל כהן: זה מוזכר מספר פעמים, גם במחקר שהשר הזכיר, מה הם המקצועות החביבים או המחסור העתידי, ואלה הם מקצועות שקשורים במהנדסים או במהנדסות.

<אריאל כהן: נושא החלל שצריך לפתח אותו, ודאי "עמק המוות" שאתה דיברת עליו, הגשר הזה – שם עיקר האיסוף הוא של מהנדסים.

<אריאל כהן: ראשית, הייתי מבקש לכלול ביום המדע שיהיה גם יום המדע וההנדסה או יום המדענים והמהנדסים.

<אריאל כהן: כמובן שצריכים לנסח את זה כך שזה יהיה ברור שזה גם הנשים בתוכניות ובדברים השונים.

<אריאל כהן: זה יהיה מאוד חשוב.

<אריאל כהן: אני רוצה להביא לידיעת הוועדה שאנחנו במוסדות לשכת המהנדסים עוסקים הרבה מאוד בניסיון להביא נשים לכל המכללות שעוסקות בהנדסה.

<אריאל כהן: זה נושא חשוב ביותר כי אנחנו מנסים למצוא מלגות כאלה שיכסו את כל ההוצאות של כל אישה שרוצה ללמוד הנדסה.

<אריאל כהן: אם יש מספר גדול יחסית של סטודנטיות במדעים, הרי שיש מחסור עצום ביחסים של מספרי הסטודנטיות להנדסה.

<אריאל כהן: אני חושב שאם אפשר היה לשתף פעולה עם המשרד בפרויקטים שאנחנו עוסקים בהם על מנת למשוך את ציבור הנשים לנושא ההנדסה, אני חושב שאנחנו נצא נשכרים.

אורי מקלב: הבהרת את שני המסרים בצורה מיוחדת ותמציתית.

אורי מקלב: עפר דורון מהתעשייה האווירית, בבקשה.

אורי מקלב: דברי הערכה כבר אמרו לך.

<עפר דורון: בקצרה אגיד שאנחנו מברכים את הוועדה עם כניסתה לתפקיד.

<עפר דורון: נשמח לארח אתכם בביקור אצלנו ולהראות לכם לעומק את החלל האזרחי במדינת ישראל.

<עפר דורון: אנחנו מארחים את השר בעוד כשבועיים.

<עפר דורון: החלל האזרחי הוא ללא ספק בעל חשיבות אדירה.

<עפר דורון: הכנסת והממשלה הכירו בכך בשנים האחרונות והתחילו לתגבר את הפעילות.

<עפר דורון: לצערי הרב, השנה האחרונה לא היתה שנה טובה לחלל האזרחי.

<עפר דורון: היעדר תקציב מדינה פגע קשות, ובנושא ההתקדמות הטכנולוגיות שנה שמאבדים אי-אפשר להחזיר אחר כך, ואנחנו נמצאים שם.

<עפר דורון: אני מקווה מאוד שהוועדה והמשרד ימצאו את הדרכים לתת את המשאבים הנדרשים כדי לעשות חלל אזרחי, כזה שמושך אחריו את בני הנוער, את הנשים, את המגזרים השונים.

<עפר דורון: אנחנו נראה לך את כל הדברים האלה במעשים אמיתיים כשתבואו לבקר אותנו.

אורי מקלב: תודה על ההזמנה ובעזרת השם נבצע.

אורי מקלב: תודה רבה על הדברים.

אורי מקלב: ד"ר שי סופר, המדען של משרד התחבורה והבטיחות בדרכים, בבקשה.

<שי סופר: אדוני היושב-ראש, כבוד השר, שני נושאים על המדוכה: אחד, פורום המדענים הראשיים.

<שי סופר: זהו בעיניי פורום חשוב מאוד, משמעותי, רוחבי לכל אורך משרדי הממשלה.

<שי סופר: אני חושב שהפורום הזה מתואם מאוד.

<שי סופר: אנחנו צריכים עדיין לחזק את הגנריות בכל מה שקשור לקולות קוראים.

<שי סופר: אנחנו עדיין בכל נושא של מחקרים לא מוציאים מספיק, לדעתי, מחקרים לפועל.

<שי סופר: בעיקר למשל, בתחום שלי, תחום התחבורה.

<שי סופר: אני חושב שחייבים לחזק אותו משום שהמחקר, מעבר לידע, הוא נותן גם תמיכה למוסדות האקדמיים.

<שי סופר: הנושא השני הוא הסדרת מעמדו של המדען הראשי.

<שי סופר: המדען הראשי אמור להיות האישיות הבכירה והמקצועית ביותר במשרד.

<שי סופר: מעמדו לא מוסדר עד היום ואשמח אם המשרד באמת יעזור לקדם את ההיבט הזה.

<עידו שריר: נציג לך הצעה ונשמח מאוד.

אורי מקלב: בדברי הסיכום כתבתי לי את זה כאחד הדברים שאני חושב שחייבים להתייחס אליו.

אורי מקלב: זה מעמד המדען, התקציב של המדען והסמכות שלו, אני לא בטוח שיש מדען בכלל בכל משרד.

אורי מקלב: הוא לא צריך להיות משהו שמסתובב בין הרגליים בתוך המשרד, אלא הוא צריך לקבל את המעמד שלו.

אורי מקלב: לא יכול להיות שתהיה ישיבת הנהלה של משרד מבלי שיהיה מדען, יש לו מחויבות לדברים.

אורי מקלב: יש לזה השלכות לא רק בבטיחות בדרכים, אלא בכל השטחים של החיים.

אורי מקלב: ברכה חלף, המשרד לתשתיות לאומיות, בבקשה.

אורי מקלב: את חדשה.

<ברכה חלף: כן, המדענית הראשית של משרד התשתיות הלאומיות, האנרגיה והמים.

<ברכה חלף: אני חדשה בתפקיד.

<ברכה חלף: אני אישה, מהנדסת, מזרחית, מהפריפריה.

אורי מקלב: אנחנו מקווים שלא תהיה יחידה בדברים האלה, אלא מצפים שיהיו עוד כאלה.

<ברכה חלף: כן.

<ברכה חלף: לא הסופרלטיבים האלו הם אלו שהביאוני עד הלום, אלא זה המצוינות.

<ברכה חלף: מכאן אני רוצה להשליך למיצובה של המדינה.

<ברכה חלף: במעמדה בתחום המדע והטכנולוגיה אנחנו צריכים לבקש הנחות.

אורי מקלב: תספרי לנו איך הגעת ללימודי הנדסה, זה מעניין.

אורי מקלב: מה הביא אותך לשם?

אורי מקלב: אולי אחרים יוכלו ללמוד מכך.

<ברכה חלף: עניין, לאו דווקא דינוזאורים.

<ברכה חלף: אני אוהבת כימיה, זה האתגר.

<ברכה חלף: אני לא חושבת שאנחנו צריכים על מנת למצב את ישראל ואת מעמדה בתחום המדע והטכנולוגיה לבקש הנחות וחסדים, אלא פשוט מצוינים.

<ברכה חלף: על מנת להיות מצוינים צריכים להימצא לזה התקציבים המתאימים, ואף פעם אין מספיק לנושא הזה.

<ברכה חלף: אני מתחברת למה שאמר ד"ר שי סופר, המדען הראשי של משרד התחבורה.

<ברכה חלף: הצרכים של המדענים הראשיים במשרדים השונים ובמשרד שלנו הם אקוטיים וצריך לחזק אותם.

<ברכה חלף: המשרד שלנו, למשל, אחראי על פיתוח תשתיות הידע וכוח-האדם הנדרשים לצרכי משק האנרגיה בישראל בהווה ובעתיד.

<ברכה חלף: אנחנו גם מוציאים קולות קוראים, החל ממחקר אקדמי, מלגות לסטודנטים, חברות הזנק, פרויקטי חלוץ והדגמה, ויש לנו גם הסכמים בין-לאומיים בין משרדי אנרגיה של ישראל ועם ארצות-הברית ומעבדות של האיחוד האירופי ויש לזה תרומה רבה מאוד.

<ברכה חלף: אני חושבת שיש לחזק גם את מעמדם של המדענים הראשיים במשרדים השונים.

<ברכה חלף: תודה.

אורי מקלב: אנחנו מקבלים את הדברים כבר עובר לעשייה.

אורי מקלב: מנהלת הוועדה אומרת שאנחנו נייחד ישיבה מיוחדת לנושא דוח המדענים הראשיים בכל הפורומים.

אורי מקלב: עידית חכימי, בבקשה.

<עידית חכימי: אני נציגת המשרד לביטחון הפנים, חברה בלשכת המדען הראשי של המשרד לביטחון פנים.

<עידית חכימי: לצערי, במשרד לביטחון פנים אין מדען ראשי בשלוש וחצי השנים האחרונות.

<עידית חכימי: היה מאויש 25 שנים תפקיד המדען הראשי והוחלט שלא לאייש את תפקיד הזה.

אורי מקלב: זה מאוד לא בסדר.

<עידית חכמי: המדען הראשי במשרד לביטחון פנים היה פרופ' ישראל ברק.

<עידית חכמי: אני רוצה להתייחס לדברים שהוצגו כאן מבחינת תחומי ההובלה של המחקר במשרד המדע.

<עידית חכמי: אני יושבת מהצד בפורום מדענים ראשיים, אני גם חברה בפורום מדענים ראשיים מזה שנים וגם הייתי מעורבת בעבר לפני שהמדען הראשי במשרד הפסיק את פעילותו.

<עידית חכמי: אני חושבת שהמשקל של מדעי החברה בפעילות המשרד צריך לקבל בולטות יותר גבוהה.

<עידית חכמי: המנכ"ל, ציינת את זה בדבריך.

<עידית חכמי: אבל בתעדוף הנושאים לא ראיתי את התעדוף של מדעי החברה.

<עידית חכמי: אם מדובר במחקר יישומי, בתחום מדעי החברה הקצה של המחקר היישומי הוא לא בתחום התעשיות אלא בתחום הנחיית המדיניות.

<עידית חכמי: היו בעבר פעילויות בתחומים חוצי משרדים בתחום מדעי החברה.

<עידית חכמי: אני חושבת שבהחלט יש מקום שמשרד המדע יוביל גם רוח מגבוה של הובלה בתחומים שהם אינן טכנולוגיים.

אורי מקלב: תודה רבה.

<נורית ירמיה: בהחלט המשרד עוסק בזה.

<נורית ירמיה: כל המחקרים בקידום מדיניות נשים בהחלט נופל בתחום מדעי החברה.

<נורית ירמיה: המשרד בשיתוף עם ות"ת גם כרגע מייצג את מדינת ישראל בסקר האירופאי של מדעי החברה ואנחנו אוספים את הנתונים פה בארץ.

<נורית ירמיה: כמובן שיש מקום לעוד ועוד ועוד.

<נורית ירמיה: כפי שאמרנו גם קודם לכן, זה גם תלוי בתקציב.

אורי מקלב: עוד שלושה דוברים וכל אחד דקה.

אורי מקלב: יוסף אהרונוב ממשרד הרווחה, בבקשה.

<יוסף אהרונוב: אני מנהל את תחום המחקר במשרד הרווחה.

<יוסף אהרונוב: אני נמצא בתוך אגף למחקר תכנון והכשרה שעוסק בתחומים האלה.

<יוסף אהרונוב: אני מצטרף למה שאמרה קודמתי, ד"ר חכימי, בנושא הבולטות של מדעי החברה.

<יוסף אהרונוב: זה תמיד תחום שהוא די רחב שעוסק באוכלוסיות בסך הכול רחבות במדינה שבאמת דורשות גם את הבולטות וגם את הקצאת המשאבים המתאימה לתחום הזה.

<יוסף אהרונוב: אנחנו, המשרדים החברתיים, עושים מה שביכולתנו בתחום ואנחנו גם היינו שמחים אם זה היה מקבל בולטות יותר גדולה.

אורי מקלב: אנחנו אומנם ועדת המדע, אבל יש לנו מילה להגיד גם בנושאים החברתיים.

אורי מקלב: כפי שאמרת בקצרה, לא ניתנים מספיק משאבים לזה.

אורי מקלב: צריך לתת גם משאבים מתאימים ולהרחיב את הפעילות כי אנחנו מחויבים לעניין הזה.

אורי מקלב: מר ישראל חשין, בבקשה.

<ישראל חשין: משרד המדע במסגרת אגף מדע וקהילה שדואג לכלל המשרדים, נותן דגש גם למגזר החרדי, כאשר הייחודיות של המשרד היא שבניגוד למשרדים אחרים שלאחר שהם מגבשים ובונים את הפעילות ואז במקרה הטוב מנסים גם להציע את זה למגזר החרדי, במשרד המדע עוד בשלב הגיבוש והייזום יש שולחן עגול שיש שם כל המגזר חרדי והוא מנסה לבדוק את ההתאמה הנדרשת וכו'.

אורי מקלב: מובילים פרויקטים ופעולות.

<ישראל חשין: פרויקטים.

<ישראל חשין: אנחנו נמצאים בקריית יערים, בית שמש, ביתר עילית, אם זה חוגים מדעיים ברשויות, כל הערים החרדיות: בני-ברק, ירושלים.

<ישראל חשין: המנכ"ל ביקר במודיעין עילית שלוש פעמים בלהב"ה, וגם בבני-ברק ובירושלים.

<ישראל חשין: סניף להב"ה בירושלים עבר עכשיו לשכונה שלך, לשכונת רמות.

<עידו שריר: טרום מינויך.

<ישראל חשין: בישראל המדע לא מתיימר לחנך את המגזר החרדי, הוא מתאים את עצמו לפעילות שלו.

אורי מקלב: יפה.

אורי מקלב: אני בטוח שהשר והמנכ"לים ייחשפו יותר לפרויקטים.

אורי מקלב: זו באמת אוכלוסייה גדולה שצריכה לקבל את ה-in put הנכון ואת המשאבים הנכונים.

אורי מקלב: אנחנו מודים לך, תודה.

אורי מקלב: הדוברת הבא היא ליאת הלבץ, נציגת התאחדות הסטודנטים הארצית.

אורי מקלב: תודה שבאתם.

<ליאת הלבץ: תודה רבה.

<ליאת הלבץ: קודם כל, אני רוצה לברך בשם התאחדות הסטודנטים גם את השר על כניסתו לתפקיד וגם את יו"ר הוועדה.

<ליאת הלבץ: היו בכנסת הקודמת בוועדה לא מעט דיונים על לימודי רוח ועל מדעי הרוח, ולנו חשוב בהתאחדות באמת להמשיך את השיח הזה ואת הדיונים גם מול המשרד, גם בוועדה.

<ליאת הלבץ: לצערנו, זה נושא שסטודנטים צעירים היום נמנעים ללכת ללמוד, ואנחנו רואים שהמספרים רק יורדים.

<ליאת הלבץ: אני לא צריכה להסביר בפורום הזה את חשיבות התחום הזה.

<ליאת הלבץ: מעבר לזה, עניין קידם הנשים וזה בהחלט במדעים.

<ליאת הלבץ: זה אחד הנושאים היותר חזקים שאנחנו מתעסקים בהם.

<ליאת הלבץ: נשמח מאוד לשיתוף הפעולה.

<ליאת הלבץ: יש היום מלגות בשיתוף באמת עם המשרד לקידום נשים היום ללימודי מדעים.

<ליאת הלבץ: יש כמובן צורך לבחון איך מרחיבים את זה.

<נורית ירמיה: מרחיבים, השר כבר הנחה.

<ליאת הלבץ: כן, ברור לי.

דני דנון: המלגות מסומנות לנשים בלבד?

<ליאת הלבץ: יש.

אורי מקלב: פרופ' אריאל ביקש שיהיה יתר מיקוד בהנדסאים, בהנדסאיות, במהנדסות.

<עידו שריר: לשמחתנו, יש לנו מענה לכל התחומים.

<עידו שריר: אנחנו נשמח להרחיב.

<עידו שריר: אנחנו מאוד גאים שיש לנו מענה לכמעט לכל.

<ליאת הלבץ: רק מעבר לנשים, גם כמובן מדברים על זה, זה בהחלט בשיח ואנחנו שמחים ומברכים על זה,.

<ליאת הלבץ: אבל כן עוד אוכלוסיות שמודרות, אם זה החרדים, אתיופים, שאנחנו לא רואים אותם מגיעים באמת לעמדות הבכירות והגבוהות בנושאים האלה.

<ליאת הלבץ: נקווה שיהיה - - -

אורי מקלב: אנחנו באמת גם מעודדים ושמחים בעניין הזה.

אורי מקלב: אני דווקא ראיתי שהחרם האחרון שהיה באירופה היה דווקא בהתאחדות הסטודנטים.

אורי מקלב: זה היה באנגליה.

אורי מקלב: אני גם מבין שגם בפעילות הזו תהיו שותפים כי אנחנו רואים את זה כאחד מהדברים שעל סדר היום.

<ליאת הלבץ: אם משרד המדע ירצה גם להיות שותף, אנחנו כרגע - - -

אורי מקלב: בפעילות שלו מול המוסדות האקדמיים.

אורי מקלב: אני חושב שצריך לקדם גם את זה.

<עידו שריר: יש שיח, יש גם ועדת שרים.

אורי מקלב: אבל אתם צריכים להיות שותפים בזה.

<עידו שריר: בוודאי.

אורי מקלב: לכן, אנחנו מעלים את זה.

אורי מקלב: נרצה גם שיצא בהודעות שהנושא הזה של החרם והחרמות והספקת שיתוף הפעולה בכל מה שקשור למוסדות, לסטודנטים ולחוקרים ולמדענים צריך לקבל in put.

אורי מקלב: יש חרמות שיש להן אולי השלכות והן כן מיושמות.

אורי מקלב: זה מיושם מידית.

אורי מקלב: שיתוף הפעולה נפסק וזה הולך הלכה למעשה.

אורי מקלב: יש דברים שהם רק איום ולא אומרים.

אורי מקלב: הדברים האלה מתממשים ממש באופן מידי, ולכן הפעילות צריכה להיות הרבה יותר אקטיבית.

אורי מקלב: גברתי, בבקשה.

<יהלומה גת: שמי יהלומה גת.

<יהלומה גת: אני לא ברשימת הדוברים אבל אני שמחה שאוכל להוסיף גם משפט אחד.

<יהלומה גת: אני גם כן אישה מעדות המזרח, דוקטורית עם השכלה במדעים מדויקים.

<יהלומה גת: כל הנושאים שהועלו כאן הם כמובן מאוד מאוד חשובים.

<יהלומה גת: אבל בנישה הזו באתי לייצג את המדען הראשי במשרד הבריאות.

<יהלומה גת: אנחנו מאוד שמחים על חידוש פעילות הוועדה ומחכים כבר בקוצר רוח לשיתוף פעולה ובטוחים שהתמיכה במחקר הביו-רפואי, בעיקר דרך משרד הבריאות, גם כן תיעשה.

<יהלומה גת: במשרד הבריאות אנחנו תומכים בחוקרים שהם לאו דווקא מהאקדמיה, אלא גם חוקרים רופאים באקדמיה ובמרכזים הרפואיים ובבתי-החולים.

<יהלומה גת: נישה שהיא מאוד מאוד חשובה היא התמיכה במחקר הביו-רפואי.

אורי מקלב: זה מאוד מרשים.

אורי מקלב: אין מדען ראשי למשרד הבריאות?

<יהלומה גת: כמובן שיש מדען ראשי - פרופ' אבי ישראלי.

<יהלומה גת: בגלל מחויבות אחרת הוא לא הגיע לכאן, אבל אני מייצגת אותו.

<יהלומה גת: תודה רבה.

אורי מקלב: בסדר גמור, אנחנו שמחים – יפה מאוד.

אורי מקלב: אנחנו כמובן נגיע למשרד הבריאות בעניין הזה.

אורי מקלב: אפילו העוזר של השר דיבר איתי על זה שהוא מוכן לשתף פעולה והוא רוצה לשתף פעולה ושנקיים דיונים גם עם המשרד שלו.

אורי מקלב: יופי, אנחנו באמת יישרנו את הדברים והתרשמנו.

אורי מקלב: קודם כל, תודה לך, אדוני השר.

אורי מקלב: התרשמנו מאוד מפעילות המשרד.

אורי מקלב: זה היה מאוד מרשים ומחכים.

אורי מקלב: אנחנו עדיין למדים.

אורי מקלב: רק בעברית יש את המילה "תלמיד חכם", זאת כשבכל שפה אחרת יש תרגום למילה חכם.

אורי מקלב: אפילו באידיש אין את המילה "תלמיד חכם".

אורי מקלב: אנחנו יודעים שאנחנו מצווים כל הזמן ללמוד וללמוד כי זה מה שנותן לנו, בסופו של דבר, להיות חכמים ולא מסתפקים במה שיש אלא רוצים תמיד לשאוף קדימה ולצעוד קדימה.

אורי מקלב: יש לכם הרבה מטלות ומשימות.

אורי מקלב: התרשמנו מאנשי מקצוע.

אורי מקלב: אין לי ספק שאתה בכוחך ובמרץ וביכולות שלך תצעיד את המשרד קדימה על כל פעילותיו.

אורי מקלב: אתם הזכרתם נושאים כמו: קידום נשים, חוק המדענים שאנחנו חושבים שצריך לדבר עליו, מחסור במהנדסים.

אורי מקלב: אולי לא דיברנו על זה, אבל יש בריחת מוחות וכישרונות וגם לזה צריך להתייחס.

אורי מקלב: אולי צריך לעשות גילוי כישרונות וגם כל מיני צעדים קדימה.

אורי מקלב: נושא להב"ה והקייטנות הטכנולוגיות שזה קשור לתחום הקהילה הם מאוד חשובים.

אורי מקלב: אני גם מודה על השתתפות.

אורי מקלב: הישיבה הראשונה שקיימנו היתה ועדה משודרת ובאמת מנהלת הוועדה לא היתה רגילה.

אורי מקלב: היא אומרת לי שמה שמייחד את הוועדה הזו ואת החדר הזה הוא התרבותיות והנינוחות שיש בדיון.

אורי מקלב: אנחנו מקווים שאנחנו נעשה ונצליח.

אורי מקלב: אני מאמין שאם אין מדע אין קידמה, ובאין טכנולוגיה אין עשייה.

אורי מקלב: זה חלק מהדברים שאנחנו חושבים אותם להכרחיים.

אורי מקלב: לכן, אנחנו נהיה שותפים להגברת וקידום הדברים הללו.

דני דנון: תודה רבה.

אורי מקלב: תודה, הישיבה נעולה.